
EXPUNERE DE MOTIVE PRIVIND OPORTUNITATEA

 PROIECTULUI DE HOTĂRÂRE
Secțiunea 1
Titlul proiectului de hotărâre

Proiect de hotărâre

privind modificarea și completarea Anexei la Hotărârea Consiliului Local al Municipiului Timişoara nr. 84 din data de 01.03.2016 pentru  aprobarea normativului de cheltuieli privind  consumul lunar de carburanţi pentru vehiculele  care deservesc 
Direcția Poliției Locale Timișoara

Secțiunea 2

Motivul emiterii proiectului de hotărâre

1. Descrierea situației actuale
În anul 2011, în conformitate cu prevederile Legii poliţiei locale nr. 155/2010  şi prevederile HG pentru aprobarea Regulamentului – cadru de organizare şi funcţionare a poliţiei locale nr.1332/2010, prin HCLTM nr. 441/20.12.2010 privind înfiinţarea instituţiei publice de   interes local cu personalitate juridică - Direcţia Poliţiei Locale Timişoara, aprobarea Organigramei, a Statului de funcţii şi a Regulamentului de organizare şi funcţionare, la nivelul Consiliului Local al Municipiului Timişoara s-a înfiinţat Direcţia Poliţiei Locale Timişoara, ca instituţie publică de interes local cu personalitate juridică.

La momentul actual, structura parcului auto al Direcţiei Poliţiei Locale Timişoara este următoarea: 29 de autovehicule, 1 șalupă, 2 remorci, 26 de motoscutere, 39 de biciclete și 3 biciclete electrice. Autovehiculele sunt următoarele:  2 autoturisme marca Mercedes Vito; 2 autoturisme SUV Dacia Duster; 15 autospeciale Dacia Logan; 2 autospeciale Dacia Dokker; 1 autospecială marca Ford Transit Bus,  1 autoturism marca Opel Vivaro și 6 autoturisme Citroen C-Elysee.
În perioada  2014 ÷ 2017,  Direcția Poliției Locale Timișoara a achiziționat un număr de 29 de vehicule noi, din care 14 sunt achiziționate prin  programele de  stimulare a înnoirii Parcului Auto Naţional.
Normele privind consumul lunar de carburanți pentru motoscutere au fost stabilite prin H.C.L. nr 153/25.03.2008, iar pentru 15 autovehicule, prin H.C.L. nr.84/01.03.2016. Având în vedere mărirea parcului auto, se impune modificarea Anexei  la H.C.L. nr.84/01.03.2016 prin adăugarea vehiculelor  noi achiziționate.   
2. Schimbări preconizate și rezultate așteptate

1. Modificarea și completarea Anexei la Hotărârea Consiliului Local al Municipiului  Timişoara nr. 84 din data de 01.03.2016 pentru  aprobarea normativului de cheltuieli privind  consumul lunar de carburanţi pentru vehiculele  care deservesc Direcția Poliției Locale Timișoara, conform Anexei ce face parte integrantă din prezenta hotărâre. 
2.   Aprobarea normativului de cheltuieli pentru consumul lunar de carburanţi pentru vehiculele ce deservesc Direcția Poliției Locale Timișoara, conform Anexei modificate și completate la prezenta hotărâre. 
3. Alte informații 
Limita maximă a consumului de carburanți/vehicul este stabilită de prevederile O.G. nr.80 din 30.08.2001 privind stabilirea unor normative de cheltuieli pentru autoritățile administrației publice și instituții publice, cu toate completările și modificările ulterioare și de O.U.G. nr. 55 din 23.06.2010 actualizată<LLNK 12010    55180 301   0 46>, care stabilește consumul de carburanți aprobat pentru activitățile operative ale poliției locale.  

4. Concluzii

              În baza celor expuse, propunem aprobarea proiectului de hotărâre privind modificarea și completarea Anexei la Hotărârea Consiliului Local al Municipiului Timişoara nr. 84 din data de 01.03.2016 pentru  aprobarea normativului de cheltuieli privind  consumul lunar de carburanţi pentru vehiculele  care deservesc Direcția Poliției Locale Timișoara.

